Ericu950/Stoicheia-meter-silver huggingface dataset:
ἀλλ  ἐπεὶ ἡ χάρις τοῦ θεοῦ πλουσίως ἐκδιδάσκει τοὺς ἐπ  αὐτῷ ἠλπικότας καὶ τούτου τοῦ κόσμου καταπεφρονηκότας , οὐ δὲ τοῦτο παραλείψομεν :
τίνι λόγῳ ὁ μακάριος προφήτης πάσας μὲν τὰς βασιλείας τὰς ἔμπροσθεν γενομένας ὠνόμασεν θηρίοις ταύτας ὁμοιώσας , τὴν δὲ νῦν ἐνεστῶσαν βασιλείαν οὐκ ἐξεῖπεν , ποταπὸν εἴη τὸ θηρίον ;
ἐρῶ δὲ περὶ αὐτοῦ σαφέστερον , ἵνα μᾶλλον νοηθῇ τὸ λεγόμενον .
εἰπὼν γὰρ τὴν τῶν Βαβυλωνίων βασιλείαν λέαιναν εἶναι καὶ τὴν τῶν Περσῶν ἄρκον καὶ τὴν τῶν Ἑλλήνων πάρδαλιν , διατί τὴν τῶν Ῥωμαίων οὐκ εἶπεν τὸ τί ἦν τὸ θηρίον , ἀλλά φησιν φοβερὸν καὶ ἔκθαμβον περισσῶς , οἱ ὀδόντες αὐτοῦ σιδηροῖ καὶ οἱ ὄνυχες αὐτοῦ χαλκοῖ 0 ;
νόησον , ὦ ἄνθρωπε , καὶ δόξασον τὸν κύριον .
ἐπειδὴ γὰρ οἱ Βαβυλώνιοι ἓν ἔθνος ὑπῆρχον , αὐτοὶ δὲ τοῖς τότε καιροῖς ἐδόκουν πάντων κυριεύειν , δικαίως λέαιναν αὐτοὺς ὠνόμασεν , ὡς ζῷον μονοειδές .
ὁμοίως δὲ καὶ οἱ Πέρσαι ἓν ἔθνος ἐστὶν ῥυπαρὸν μέν , πλὴν ὁμόγλωσσον ·
διὰ τοῦτο καὶ ἄρκῳ αὐτοὺς ὡμοίωσεν .
ὡσαύτως καὶ τοὺς Ἕλληνας πάρδαλιν εἶπεν ·
οἱ γὰρ πάντες Ἕλληνες ὑπῆρχον .
νυνὶ δὲ τὸ κρατοῦν θηρίον οὐκ ἔστιν ἓν ἔθνος , ἀλλ ἐκ πασῶν τῶν γλωσσῶν καὶ ἐκ παντὸς γένους ἀνθρώπων συνάγει ἑαυτῷ καὶ παρασκευάζει δύναμιν εἰς παράταξιν πολέμου , οἱ πάντες μὲν Ῥωμαῖοι καλούμενοι , μὴ ὄντες δὲ οἱ πάντες ἐκ μιᾶς χώρας 0 .
ὥστε καλῶς ὁ προφήτης καταπλαγεὶς καὶ προορῶν τὸ μέλλον οὐκ ὠνόμασεν ποταπὸν τὸ θηρίον , ἀλλ ἐθαύμασεν λέγων 0 ·
ἔφριξεν τὸ πνεῦμά μου ἐν τῇ ἕξει μου , ἐγὼ Δανιήλ καὶ αἱ ὁράσεις τῆς κεφαλῆς μου συνετάρασσόν με .
καὶ προσῆλθον ἑνὶ τῶν ἑστηκότων καὶ τὴν ἀκρίβειαν ἐζήτουν παρ αὐτοῦ περὶ πάντων τούτων .
καὶ εἶπέν μοι τὴν ἀκρίβειαν , καὶ τὴν σύγκρισιν τῶν λόγων ἐγνώρισέν μοι .
τίνες οὖν ἦσαν οἱ ἑστηκότες ἀλλ ἢ οἱ ἄγγελοι οἱ πρὸ προσώπου τῆς δόξης τοῦ κυρίου ἑστῶτες καὶ τὴν ἀδιάλειπτον λειτουργίαν τούτῳ ἑτοιμάζοντες , ὑπηρέται ἀεὶ πρὸς τὰ κελευόμενα γινόμενοι 0 ;
ἀλλ  ἐπεὶ ὑπέπεσέν τι νόημα ἐν καρδίᾳ , οὐ καταλείψομεν αὐτὸ ἀδιήγητον , δυνάμενον ὠφελῆσαι ψυχήν .
ἐπειδὴ γὰρ ἐν τῷ τεσσαρακοστῷ δευτέρῳ ἔτει ἐπὶ Αὐγούστου Καίσαρος γεγέννηται ὁ κύριος , ἀφ οὗπερ ἤκμασεν τὸ τῶν Ῥωμαίων βασίλειον , διὰ δὲ τῶν ἀποστόλων ὁ κύριος προσεκαλέσατο πάντα τὰ ἔθνη καὶ πάσας τὰς γλώσσας καὶ ἐποίησεν ἔθνος πιστῶν Χριστιανῶν τὸ κύριον καὶ και νὸν ὄνομα ἐν καρδίᾳ βασταζόντων , τῷ αὐτῷ τρόπῳ ἀντεμιμήσατο ἡ βασιλεία ἡ νῦν , ἥτις κρατεῖ κατ  ἐνέργειαν τοῦ σατανᾶ , ὁμοίως δὲ καὶ αὕτη ἐκ πάντων τῶν ἐθνῶν συλλέγουσα τοὺς γενναιοτάτους κατ αρτίζει εἰς πόλεμον , Ῥωμαίους τούτους ἀποκαλοῦσα .
καὶ διὰ τοῦτο καὶ πρώτη ἀπογραφὴ ἐγένετο ἐπὶ Αὐγούστου , ἡνίκα ὁ κύριος ἐν Βηθλεὲμ ἐγεννήθη , ἵνα οἱ τοῦ κόσμου τούτου ἄνθρωποι ἐπιγείῳ βασιλεῖ ἀπογραφόμενοι Ῥωμαῖοι κληθῶσιν , οἱ δὲ τῷ ἐπουρανίῳ βασιλεῖ πιστεύοντες Χριστιανοὶ ὀνομασθῶσιν , τὸ τρόπαιον τὸ κατὰ τοῦ θανάτου ἐπὶ μετώπῳ βαστάζοντες .
ἵνα δὲ μὴ ἐκτραπῶμεν τῶν προκειμένων , δειχθῇ δὲ τὰ ὑπὸ τοῦ προφήτου ἑωραμένα ἀληθῆ καὶ τὰ ὑφ ἡμῶν χάριτι κυρίου νενοη μένα καὶ εἰρημένα ἀκριβῆ , ἴδωμεν εἰ ἐπιμαρτυρεῖ τοῖς ἡμετέροις λόγοις ὁ ἄγγελος ὁ ἐκδιδάσκων τὸν μακάριον Δανιήλ .
λέγει γὰρ οὕτως ·
ταῦτα τὰ θηρία τὰ τέσσαρα τέσσαρες βασιλεῖαι ἀναστήσον ται ἐπὶ τῆς γῆς , αἳ ἀρθήσονται .
καὶ παραλήψονται τὴν βασιλείαν ἅγιοι ὑψίστου καὶ καθέξουσιν αὐτὴν ἕως αἰῶνος τῶν αἰώνων .
ἀναγκαῖον οὖν 0 ·
τῶν γὰρ τριῶν θηρίων ἤδη διαδραμόντων καὶ μετα στάντων , καθὰ ἐπάνω δέδεικται , καὶ τοῦ ἑνὸς ἔτι ἀκμὴν ἐνεστῶτος , ἐὰν καὶ τοῦτο μεταρθῇ , παύεται λοιπὸν τὰ ἐπίγεια , ἄρχεται δὲ τὰ ἐπουράνια , ἵνα τὸ τῶν ἁγίων ἀκατάλυτον καὶ αἰώνιον βασίλειον δειχθῇ καὶ ὁ βασιλεὺς ὁ οὐράνιος προφανῶς πᾶσιν ἐπιδειχθῇ , μηκέτι διὰ εἴδους ὡς ἐν ὄρει Σινᾶ βλεπόμενος , μη δὲ ἐν στύλῳ νεφέλης ἐπὶ κορυφῆς ὄρους ἀποκαλυπτόμενος , ἀλλὰ μετὰ δυνάμεων καὶ στρατιῶν ἀγγέλων , ἔνσαρκος δὲ θεὸς καὶ ἄνθρωπος , υἱὸς θεοῦ καὶ ἀνθρώπου ἀπ  οὐρανῶν κριτὴς τῷ κόσμῳ παραγινόμενος .
ὃς μεταστήσει πάσας τὰς βασιλείας τὰς ἐν τῷ κόσμῳ τούτῳ καὶ ἀλοήσει καὶ λικμήσει καὶ διασπερεῖ αὐτὰς ὡσεὶ κονιορτὸν ἀπὸ ἅλωνος θερινῆς καὶ δώσει τὸ βασίλειον ἁγίοις ὑψίστου , τὸν μὲν σῖτον συνάγων εἰς τὴν ἀπο θήκην αὐτοῦ , τὸ δὲ ἄχυρον κατακαίων πυρὶ ἀσβέστῳ ·
ὃς νῦν ὑπὸ τῶν ἀθέων καὶ ἀσεβῶν καταφρονεῖται καὶ ὑπὸ τῶν ἀπίστων βλασφη μεῖται , μή τε τὰ γεγραμμένα νοούντων , μή τε τίνι παραδέδοται ἡ ἐξουσία τῆς κρίσεως .
εἰ γὰρ καὶ νῦν βραδύνει πρὸ καιροῦ μὴ θέλων τὴν κρίσιν τῷ κόσμῳ ἐπενεγκεῖν τὸ τοῦ ἰδίου πατρὸς πρόσ ταγμα ἐπιτελῶν , ἀλλ ἐρχόμενος ἥξει μετὰ τῶν στρατιῶν αὐτοῦ καὶ ἀποδώσει ἑκάστῳ κατὰ τὰ ἔργα αὐτοῦ .
ὅσοι οὖν εὐλαβῶς τῷ θεῷ προσέρχεσθε , ἐπίγνωτε τὸν πάλαι ὑπὸ Μωϋσέως τῷ λαῷ δεδειγμένον καὶ ἐπὶ τῷ ὄρει πεφανερωμένον καὶ ὑπὸ τῶν προφητῶν προκεκηρυγμένον καὶ ὑπὸ τοῦ μακαρίου Δανιήλ ὡς ἄνθρωπον ἑωραμένον , περὶ οὗ λέγει ·
ἐθεώρουν ἐν ὁράματι τῆς νυκτὸς καὶ ἰδοὺ μετὰ τῶν νεφελῶν τοῦ οὐρανοῦ ὡς υἱὸς ἀνθρώπου ἐρχόμενος , καὶ ἕως τοῦ παλαιοῦ τῶν ἡμερῶν ἔφθασεν καὶ προσηνέχθη αὐτῷ 0 .
καὶ αὐτῷ ἐδόθη ἡ ἀρχὴ καὶ ἡ τιμὴ καὶ ἡ βασιλεία καὶ πάντες οἱ λαοί , φυλαί , γλῶσσαι δουλεύσουσιν αὐτῷ ·
ἡ ἐξουσία αὐτοῦ ἐξουσία αἰώνιος , ἥτις οὐ παρελεύσεται , καὶ ἡ βασιλεία αὐτοῦ οὐ διαφθα ρήσεται 0 .
παλαιὸν οὖν  τῶν  ἡμερῶν οὐχ ἕτερον λέγει , ἀλλ ἢ τὸν τῶν ἁπάντων κύριον καὶ θεὸν καὶ δεσπότην , τὸν καὶ αὐτοῦ τοῦ Χριστοῦ πατέρα , τὸν παλαιοῦντα τὰς ἡμέρας , οὐκ αὐτὸν ὑπὸ χρόνων ἢ ἡμερῶν παλαιούμενον , περὶ οὗ ἀνωτέρω εἴρηται 0 ·
θρόνοι ἐτέθησαν καὶ παλαιὸς ἡμερῶν ἐκάθητο καὶ τὸ ἔνδυμα αὐτοῦ λευκὸν ὡσεὶ χιών , καὶ ἡ θρὶξ τῆς κεφαλῆς αὐτοῦ ὡσεὶ ἔριον καθαρόν 0 1 ·
χίλιαι χιλιάδες ἐλειτούργουν αὐτῷ καὶ μύριαι μυρι άδες παρειστήκεισαν αὐτῷ ·
κριτήριον ἐκάθισεν καὶ βίβλοι ἠνεῴχθη σαν .
πρὸς τοῦτον προσηνέχθη ὁ υἱὸς τοῦ ἀνθρώπου ὑπὸ νεφέλης βασταζόμενος καὶ ὑπ ἀρχαγγέλων προσφερόμενος , ἵνα λάβῃ παρ  αὐτοῦ τὴν πᾶσαν ἀρχὴν καὶ ἐξουσίαν καὶ δύναμιν καὶ βασιλείαν , ἵνα πάντες λαοί , φυλαί , γλῶσσαι δουλεύσωσιν αὐτῷ .
καὶ ἵνα μή τις ὑπολάβῃ ὅτι πρόσκαιρος αὐτοῦ ἢ ἐπίγειος ἡ δοθεῖσα αὐτῷ ὑπὸ τοῦ πατρὸς βασιλεία , λέγει ὁ προφήτης 0 ·
ἡ ἐξουσία αὐτοῦ ἐξουσία αἰώνιος , ἥτις οὐ παρελεύσεται , καὶ ἡ βασιλεία αὐτοῦ οὐ διαφθαρήσεται 0 .
τῷ οὖν ἰδίῳ υἱῷ ὁ πατὴρ πάντα ὑποτάξας τὰ ἐν τοῖς οὐρανοῖς καὶ τὰ ἐπὶ τῆς γῆς καὶ τὰ ὑποκάτω τῆς γῆς διὰ πάντων ἐπέδειξεν αὐτὸν πρωτότοκον ἐν πᾶσιν γινόμενον ·
πρωτό τοκον ἐκ θεοῦ , ἵνα δεύτερος μετὰ τὸν πατέρα υἱὸς θεοῦ ὢν ἀπο δειχθῇ 0 ·
πρωτότοκον πρὸ ἀγγέλων , ἵνα καὶ ἀγγέλων κύριος φανῇ 0 ·
πρωτότοκον ἐκ παρθένου , ἵνα τὸν πρωτόπλαστον Ἀδὰμ ἐν ἑαυτῷ ἀναπλάσσων δειχθῇ 0 ·
πρωτότοκον  καὶ  ἐκ νεκρῶν , ἵνα ἀπαρχὴ τῆς ἡμετέρας ἀναστάσεως αὐτὸς γενηθῇ 0 .
ἐπεὶ οὖν τοῦτον πάντες οἱ προφῆται καὶ ἀπόστολοι μαρτυ ροῦσιν , οἱ δὲ ἄνομοι ἀπειθοῦντες αὐτὸν βλασφημοῦσιν καὶ τὰ λεγό μενα ἐξουθενοῦσιν καὶ τοὺς δούλους αὐτοῦ διώκοντες καταπονοῦσιν , καὶ ὡς μὴ ἐσόμενα ταῦτα οὐ προσδοκῶσιν , ἴδωμεν ἡμεῖς οἱ τῷ τῆς ἀληθείας λόγῳ πιστεύοντες καὶ ὑπ αὐτοῦ τοῦ λόγου εἰς τὴν αἰώνιον ζωὴν ὁδηγούμενοι , ὑπὸ δὲ τῶν προφητῶν διδασκόμενοι καὶ ὑπὸ τοῦ πνεύματος φωτιζόμενοι , ἵνα διὰ τῆς χάριτος αὐτοῦ σοφισθέντες ἐπι γνῶμεν τὰ πάλαι μὲν προκεκηρυγμένα κατὰ καιροὺς δὲ συμβάντα καὶ συμβησόμενα ·
τήν τε κρίσιν τοῦ θεοῦ πρὸ ὀφθαλμῶν ἔχοντες φυλάξω μεν ἑαυτοὺς ἀπὸ παντὸς κακοῦ , ἵνα ἐκφύγωμεν τὸ πῦρ τὸ αἰώνιον καὶ τὴν κόλασιν τὴν ἀκατάπαυστον .
εἰ γὰρ καὶ νῦν ἐφ ἡμῶν οὐ συμβαίνει ταῦτα διὰ τὸ μήπω τοὺς χρόνους πεπληρῶσθαι , ἀλλὰ γοῦν εὔχεσθαι δεῖ μη δὲ εὑρεθῆναι ἡμᾶς ἐν τοῖς τοιούτοις καιροῖς , ἐν οἷς ταῦτα συμβήσεται , μήποτε ἀτονήσας τις ἀπὸ τῆς θλίψεως τῆς μεγάλης τῆς ἐπερχομένης τῷ κόσμῳ ἐκπέσῃ τῆς αἰωνίου ζωῆς .
ἐνορᾶν γὰρ χρὴ τί λέγει ὁ προφήτης ·
καὶ ἐζήτουν ἀκριβῶς περὶ τοῦ θηρίου τοῦ τετάρτου , ὅτι ἦν διαφέρον παρὰ πᾶν θηρίον , φοβερὸν περισσῶς ·
οἱ ὀδόντες αὐτοῦ σιδηροῖ καὶ οἱ ὄνυχες αὐτοῦ χαλκοῖ , ἐσθίον καὶ λεπτῦνον , καὶ τὰ ἐπίλοιπα τοῖς ποσὶν αὐτοῦ συνεπάτει 0 1 ·
καὶ περὶ τῶν κεράτων αὐτοῦ τῶν δέκα τῶν ἐν τῇ κεφαλῇ αὐτοῦ καὶ τοῦ ἑτέρου τοῦ ἀναβάντος καὶ ἐκτινάξαντος  ἐκ  τῶν προτέρων τρία , οὗ οἱ ὀφθαλμοὶ καὶ τὸ στόμα λαλοῦν μεγάλα , καὶ ἡ ὅρασις αὐτοῦ  ἐγένετο  μείζων τῶν λοιπῶν 0 .
ἐθεώρουν , καὶ τὸ κέρας ἐκεῖνο ἐποίει πόλεμον μετὰ τῶν ἁγίων καὶ ἴσχυσεν πρὸς αὐτούς , ἕως οὗ ἦλθεν ὁ παλαιὸς τῶν ἡμερῶν καὶ τὸ κρίμα ἔδωκεν ἁγίοις ὑψίστου , καὶ ὁ καιρὸς ἔφθασεν καὶ τὴν βασιλείαν κατέσχον οἱ ἅγιοι .
ἐπεὶ οὖν , καθὼς φθάσαντες εἴπαμεν , τὴν τετάρτην βασιλείαν ταύτην δηλοῖ , παρ  ἣν ἑτέρα ἄλλη μείζων ἢκαὶ τοιαύτη βασιλεία ἐπὶ τῆς γῆς οὐκ ἐγήγερται , ἐξ ἧς μέλλει ἀναφύεσθαι δέκα κέρατα 0 .
μερισθήσεται γὰρ εἰς δέκα διαδήματα καὶ ἐν αὐτοῖς ἕτερον μικρὸν κέρας ἀναβήσεται , ὅπερ ἐστὶν τὸ τοῦ ἀντιχρίστου , καὶ ἐκριζώσει τρία τῶν ἔμπροσθεν αὐτοῦ , τουτ έστιν τοὺς τρεῖς βασιλεῖς ἀνελεῖ Αἰγύπτου , Λιβύων τε καὶ Αἰθιόπων , βουλόμενος ἑαυτῷ περιποιεῖσθαι τὴν πᾶσαν βασιλείαν , ὃς περικρατήσας τῶν λοιπῶν κεράτων ἑπτά , ἄρχεται λοιπὸν ὑπὸ τοῦ ἐν αὐτῷ ἀλλοτρίου καὶ πονηροῦ πνεύματος φυσιωθεὶς πόλεμον ἐγείρειν κατὰ τῶν ἁγίων καὶ πάντας πανταχοῦ διώκειν , βουλόμενος ὑπὸ πάντων δοξάζεσθαι καὶ προσκυνεῖσθαι ὡς θεός .
καθὼς καὶ Ἰεζεκιὴλ περὶ αὐτοῦ λέγει ·
ἀνθ  ὧν ὑψώθη ἡ καρδία σου καὶ εἶπας ·
θεός εἰμι ἐγώ , καὶ πάλιν μὴ λέγων ἐρεῖς τοῖς ἀναιροῦσίν σε ·
θεός εἰμι ἐγώ ;
σὺ δὲ εἶ ἄνθρωπος καὶ οὐ θεός .
καὶ Ἡσαΐας ὁμοίως 0 ·
σὺ δὲ εἶπας ἐν τῇ διανοίᾳ σου ·
εἰς τὸν οὐρανὸν ἀναβήσομαι , ἐπάνω τῶν νεφελῶν τοῦ οὐρανοῦ θήσω τὸν θρόνον μου , καθιῶ ἐν τῷ ὄρει τῷ ἁγίῳ , ἔσομαι ὅμοιος τῷ ὑψίστῳ .
Εἰ μὲν οὖν βούλεταί τις λεπτομερῶς ἐντυχεῖν περὶ αὐτοῦ , ἐν ἑτέρᾳ βίβλῳ σαφέστερον ταῦτα ἐπιδέδεικται , ἵνα μη δὲ ἐκ δευτέρου περὶ αὐτοῦ τὸν λόγον ποιεῖσθαι μέλλωμεν .
νυνὶ δὲ πρὸς τὸ προκεί μενον ἐροῦμεν περὶ τοῦ νῦν ἐνεστῶτος θηρίου .
λέγει γὰρ Δανιήλ οὕτως ·
καὶ εἶπέ μοι ὁ ἄγγελος ·
τὸ θηρίον τὸ τέταρτον βασιλεία τετάρτη ἔσται ἐν τῇ γῇ , ἥτις ὑπερέξει πάσας τὰς βασιλείας , καὶ καταφάγεται πᾶσαν τὴν γῆν , καὶ συμπατήσει αὐτὴν καὶ κατακόψει .
καὶ τὰ δέκα κέρατα αὐτοῦ δέκα βασιλεῖς ἀναστήσονται καὶ ὀπίσω αὐτῶν ἀναστήσεται ἕτερος , ὃς ὑπεροίσει κακοῖς πάντας τοὺς ἔμ προσθεν καὶ λόγους πρὸς τὸν ὕψιστον λαλήσει καὶ τοὺς ἁγίους ὑψίσ του πλανήσει καὶ ὑπονοήσει τοῦ ἀλλοιῶσαι καιροὺς καὶ νόμον , καὶ δοθήσεται ἐν χειρὶ αὐτοῦ ἕως καιροῦ καὶ καιρῶν καὶ ἥμισυ καιροῦ .
καὶ τὸ κριτήριον ἐκάθισεν καὶ τὴν ἀρχὴν μεταστήσουσιν τοῦ ἀφανί σαι καὶ τοῦ ἀπολέσαι ἕως τέλους , καὶ ἡ βασιλεία καὶ ἡ ἐξουσία καὶ ἡ μεγαλωσύνη  ἡ  τῶν βασιλέων τῶν ὑποκάτω παντὸς τοῦ οὐρανοῦ ἐδόθη ἁγίοις ὑψίστου , καὶ ἡ βασιλεία αὐτοῦ βασιλεία αἰώνιος , καὶ πᾶσαι αἱ ἀρχαὶ αὐτῷ δουλεύσουσιν καὶ ὑπακούσονται 0 .
ἕως ὧδε τὸ πέρας τοῦ λόγου 0 .
ἐπεὶ οὖν βουλόμενος ὁ προφήτης κατὰ πάντα πεῖσαι ἡμᾶς καὶ συμβιβάσαι πρὸς τὴν ἀλήθειαν τῶν ὑπ αὐτοῦ ἑωραμένων πυνθά νεται παρ ἑνὸς τῶν ἑστηκότων ἀγγέλων , ὅπως καὶ αὐτὸς ἀκριβέσ τερον ἐκδιδαχθῇ περὶ τοῦ θηρίου τοῦ τετάρτου ·
ἐζήτουν γάρ , φησίν , ἀκριβέστερον περὶαὐτοῦ , ὅτι ἦν φοβερὸν καὶ ἔκθαμβον .
τοῦτον οὖν ἐκδιδάσκων ὁ ἄγγελος , μᾶλλον δὲ δι αὐτοῦ πείθων καὶ ἡμᾶς πιστεύειν τοῖς ὑπ αὐτοῦ καλῶς ἑωραμένοις , διηγεῖται αὐτῷ ἅπαντα τὰ μέλλοντα ἐπ ἐσχάτων γίνεσθαι , τόν τε μερισμὸν τοῦ θηρίου τοῦ τετάρτου τῶν δέκα κεράτων τῶν ἐξ αὐτοῦ ἐγειρομένων , τήν τε τοῦ ἀντιχρίστου ἐν αὐτοῖς φανέρωσιν καὶ τὸν τούτου πρὸς τοὺς ἁγίους πόλεμον καὶ τὸν χρόνον αὐτοῦ , ὃν μελλήσει περικρατεῖν .
δοθή σεται γάρ , φησίν , ἐν χειρὶ αὐτοῦ ἕως καιροῦ καὶ καιρῶν καὶ ἥμισυ καιροῦ , ὅπερ σημαίνει τρία ἥμισυ ἔτη , καὶ μετὰ ταῦτα τὸ κριτή ριον τὸ ἐσόμενον 0 ·
θρόνοι γάρ , φησίν , ἐτέθησαν καὶ κριτήριον ἐκάθισεν καὶ ἡ βασιλεία ἐδόθη ἁγίοις ὑψίστου , τὸ δὲ σῶμα τοῦ θηρίου ἐδόθη εἰς καῦσιν πυρός .
ὁ γὰρ καιρὸς ἔφθασεν , τουτ έστιν ὁ σύμπας χρόνος ἐπληρώθη , καὶ τὴν βασιλείαν καθέξουσιν οἱ ἅγιοι , παραγινομένου λοιπὸν ἀπ οὐρανοῦ τοῦ κριτοῦ τῶν κριτῶν καὶ τοῦ βασιλέως τῶν βασιλέων , ὃς μεταστήσει πᾶσαν τὴν τοῦ ἀντι κειμένου ἀρχὴν καὶ δύναμιν καὶ καταφλέξει πάντας αἰωνίῳ πυρὶ κολάζων τοὺς ἀδίκους , τοῖς δὲ δούλοις αὐτοῦ προφήταις τε καὶ μάρτυσι καὶ πᾶσιν τοῖς φοβουμένοις αὐτὸν δώσει τὸ αἰώνιον βασίλειον .
ἐγὼ Δανιήλ , οἱ διαλογισμοί μου ἐπὶ πλεῖον συνετάρασσόν με καὶ ἡ μορφή μου ἠλλοιώθη καὶ τὸ ῥῆμα ἐν τῇ καρδίᾳ μου διετήρησα .
δεῖ οὖν πάντα ἄνθρωπον τὸν ἐντυγχάνοντα ταῖς θείαις γρα φαῖς μιμεῖσθαι τὸν προφήτην Δανιήλ καὶ μὴ εἶναι εἰκαῖόν τε καὶ προαλῆ , πρὸ καιροῦ καιρὸν ἐπιζητοῦντα καὶ τοὺς ὀλύνθους τῆς συκῆς ἰδεῖν ἐπιθυμοῦντα , ἀλλὰ κατέχειν μετὰ φόβου τὸ μυστήριον τοῦ θεοῦ ἐν καρδίᾳ , ἵνα μὴ αὐτὸς ὑφ ἑαυτοῦ τοῖς ἰδίοις χείλεσιν παγιδευθεὶς ἔνοχος γένηται τῆς ἰδίας ψυχῆς .
ἥξει γὰρ ὁ καιρός , ὅτε ἀνθήσει τὸ ἀμύγδαλον καὶ τραχυνθῇ ἡ κάππαρις καὶ πληθυν θῇ ἡ ἀκρὶς καὶ βλαστήσει ἡ συκῆ καὶ προκόψουσιν οἱ τῆς ἀποστα σίας καρποί .
τότε κλεισθήσεται ἡ θύρα τῆς ζωῆς καὶ συντριβήσεται ἡ ὑδρία ἐπὶ τὴν πηγὴν καὶ συντροχάσει ὁ τροχὸς ἐπὶ τὸν λάκκον καὶ ἀργήσουσιν αἱ ἀλήθουσαι , ὅτι ὠλιγώθησαν καὶ ἐξεγερθήσονται πάντες ἀπὸ φωνῆς τοῦ στρουθίου καὶ ταραχθήσονται πᾶσαι αἱ θυγατέρες τοῦ ᾄσματος καὶ συναχθήσονται ἐν ἀγορᾷ οἱ κοπτό μενοι καὶ ἀπελεύσεται ἄνθρωπος εἰς οἶκον αἰῶνος αὐτοῦ .
ἀλλ  ἐρεῖ τις , καὶ πότε ταῦτα ἔσται ;
ποίῳ δὲ καιρῷ ἢ χρόνῳ μέλλει ὁ πλάνος ἀποκαλύπτεσθαι 0 ;
καὶ ποία ἡ ἡμέρα τῆς τοῦ κυρίου ἐπιφανείας 0 ;
ἐπεζήτησαν ταῦτα μαθεῖν παρὰ τοῦ κυρίου ὁμοίως καὶ οἱ μαθηταί , ἀλλ ἀπέκρυψεν ἀπ αὐτῶν τὴν ἡμέραν , ἵνα ἐγρηγόρους αὐτούς τε καὶ πάντας πρὸς τὰ μέλλοντα καταστήσῃ , ἀεὶ μεριμνῶντας καὶ προσδοκῶντας τὸ καθ ἡμέραν τὸν ἐπουράνιον νυμφίον , μή ποτε διὰ τὴν μακροημερίαν ἀμελήσαντες τῶν ὑπ αὐτοῦ προστεταγμένων , χρονίζοντος αὐτοῦ ἀπονυστάξαντες οἱ ἄνθρωποι ἐκπέσωσιν τῆς ἐπουρανίου ζωῆς .
γρηγορεῖτε γὰρ λέγει οὐ γὰρ οἴδατε ποίᾳ ἡμέρᾳ ἢ ὥρᾳ ὁ κύριος ὑμῶν ἔρχεται , ἢ ὀψέ , ἢ μεσο νυκτίῳ , ἢ πρωί .
μακάριος ὁ δοῦλος ἐκεῖνος ὃν ἐλθὼν ὁ κύριος αὐτοῦ εὑρήσει γρηγοροῦντα 0 ·
ἀμὴν λέγω ὑμῖν , ὅτι ἐπὶ πᾶσιν τοῖς ὑπάρχουσιν αὐτοῦ καταστήσει αὐτόν .
ἐὰν δὲ εἴπῃ ὁ κακὸς δοῦλος ἐν τῇ καρδίᾳ αὐτοῦ , χρονίζει ὁ κύριός μου ἔρχεσθαι , καὶ ἄρξηται τύπτειν τοὺς παῖδας καὶ τὰς παιδίσκας , ἐσθίειν τε καὶ πίνειν μετὰ τῶν μεθυόντων , ἥξει ὁ κύριος αὐτοῦ ἐν ἡμέρᾳ ᾗ οὐ προσδοκᾷ καὶ ἐν ὥρᾳ ᾗ οὐ γινώσκει καὶ διχοτομήσει αὐτὸν καὶ τὸ μέρος αὐτοῦ μετὰ τῶν ἀπίστων θήσει ·
ἐκεῖ γὰρ ἔσται ὁ κλαυθμὸς καὶ ὁ βρυγμὸς τῶν ὀδόντων .
διὰ τοῦτο λέγω ὑμῖν ·
γρηγορεῖτε .
ταῦτα μὲν οὖν ἐν τῷ εὐαγγελίῳ αὐτὸς ὁ κύριος ἡμῶν διδάσκων τοὺς μαθητὰς ἀπεφήνατο .
ὁμοίως δὲ καὶ μετὰ τὴν ἀνάστασιν αὐτοῦ τὰ αὐτὰ προσελθόντες οἱ μαθηταὶ ἐπηρώτων αὐτὸν λέγοντες ·
κύριε , εἰ ἐν τῷ χρόνῳ τούτῳ ἀποκαθιστάνεις τὴν βασιλείαν τῷ Ἰσραήλ ;
ὁ δὲ εἶπεν πρὸς αὐτούς ·
οὐχ ὑμῶν ἐστιν γνῶναι χρόνους ἢ καιροὺς οὓς ὁ πατὴρ ἔθετο ἐν τῇ ἰδίᾳ ἐξουσίᾳ , ἀλλὰ λήψεσθε δύναμιν ἐπελθόντος τοῦ ἁγίου πνεύματος ἐφ ὑμᾶς καὶ ἔσεσθέ μοι μάρτυρες ἔν τε Ἱερουσαλὴμ καὶ ἐν τῇ Γαλιλαίᾳ καὶ πάσῃ χώρᾳ τῆς Σαμαρείας καὶ ἕως ἐσχάτου τῆς γῆς .
ἐπεὶ οὖν ἀπέκρυψεν ἀπ αὐτῶν τὴν ἡμέραν , διὰ δὲ τῶν σημείων τῶν γινομένων , δι ὧν εὐκόλως ἐπιγνώσεται ὁ ἄνθρωπος , ἐξεῖπεν , νοεῖν ὀφείλομεν τὰ κατὰ καιρὸν συμβαίνοντα καὶ εἰδότες σιωπᾶν .
δεῖ δὲ αὐτὰ γενέσθαι κ ἂν ἡμεῖς μὴ θέλωμεν ·
ἡ γὰρ ἀλήθεια οὐδέποτε ψεύδεται .
ὥσπερ γὰρ εἶπεν περὶ τῆς Ἱερουσαλὴμ πόλεως , ὅταν δὲ ἴδητε κυκλουμένην ὑπὸ στρατοπέδων τὴν Ἱερουσαλήμ , τότε γινώσκετε ὅτι ἤγγικεν ἡ ἐρήμωσις αὐτῆς , καὶ ἐπῆλθεν ἐπ αὐτὴν τὰ εἰρημένα , οὕτως καὶ τὸ νῦν προσδοκᾶν χρή .
ὅταν γὰρ ἴδητε , φη σίν , τὸ βδέλυγμα τῆς ἐρημώσεως ἑστὸς ἐν τόπῳ ἁγίῳ  ὁ ἀνα γινώσκων νοείτω  , τότε οἱ ἐν τῇ Ἰουδαίᾳ φευγέτωσαν εἰς τὰ ὄρη , καὶ ὁ ἐπὶ τοῦ δώματος μὴ καταβάτω ἆραί τι ἐκ τῆς οἰκίας αὐτοῦ , καὶ ὁ ἐν τῷ ἀγρῷ μὴ ἐπιστρεψάτω εἰς τὰ ὀπίσω ἆραι τὸ ἱμάτιον αὐτοῦ .
οὐαὶ δὲ ταῖς ἐν γαστρὶ ἐχούσαις καὶ ταῖς θηλαζούσαις ἐν ἐκείναις ταῖς ἡμέραις 0 .
ἔσται γὰρ τότε θλῖψις μεγάλη , οἵα οὐκ ἐγένετο ἀπ ἀρχῆς κόσμου οὐ δὲ μὴ γένηται .
φανερὸν οὖν ἐν τούτῳ ἐποίησεν ἡμῖν , ἵνα μηκέτι ἐν μηδενὶ ἀμφιβάλλωμεν .
ὅταν ἴδητε τὸ βδέλυγμα τῆς ἐρημώσεως ἑστὸς ἐν τόπῳ ἁγίῳ καὶ ὅταν ἴδητε τὴν συκῆν προβάλλουσαν τὰ φύλλα αὐτῆς , γινώσκετε ὅτι ἐγγύς ἐστιν τὸ θέρος ·
οὕτως καὶ ὑμεῖς ὅταν ἴδητε ταῦτα πάντα γινόμενα , γινώσκετε ὅτι ἐγγύς ἐστιν ἐπὶ θύραις .
τοῦ οὖν βδελύγματος μηδέπω παραγενομένου , ἀλλ ἔτι τοῦ τετάρτου θηρίου μόνου κρατοῦντος , πῶς δύναται ἡ ἐπιφάνεια τοῦ κυρίου γενέσθαι ;
γέγραπται , ὅταν ἴδητε πολέμους καὶ ἀκαταστασίας , τότε γινώσκετε ὅτι ἐγγύς ἐστιν .
ναί , γέγραπται ·
ἐγερθήσεται γάρ , φησίν , ἔθνος ἐπὶ ἔθνος καὶ βασιλεία ἐπὶ βασιλείαν καὶ ἔσονται σεισμοὶ κατὰ τόπους καὶ λιμοὶ καὶ λοιμοί , ἅτινα ἤδη ἐγένοντο καὶ γενήσονται .
ταῦτα δὲ πάντα ἀρχαὶ ὠδίνων , φησίν , ἀλλ  οὔπω τὸ τέλος ἐν αὐτοῖς 0 .
πρῶτον γὰρ δεῖ κηρυχθῆναι τὸ εὐαγγέλιον τοῦ κυρίου ἐν ὅλῳ τῷ κόσμῳ εἰς μαρτύριον πᾶσιν τοῖς ἔθνεσιν , καὶ οὕτως ἥξει τὸ τέλος , ὅταν ὁ σύμπας χρόνος πληρωθῇ .
διηγήσομαι γὰρ καὶ τὸ συμβὰν οὐ πρὸ πολλοῦ χρόνου ἐν τῇ Συρίᾳ .
προεστὼς γάρ τις τῆς ἐκεῖ ἐκκλησίας καὶ μὴ ἐμπόνως ἐντυγχάνων ταῖς θείαις γραφαῖς μη δὲ τῇ φωνῇ τοῦ κυρίου ἀκολου θήσας ἐπλανήθη καὶ αὐτὸς καὶ ἑτέρους ἐπλάνησεν .
τοῦ γὰρ κυρίου εἰπόντος , ἐγερθήσονται πολλοὶ ψευδόχριστοι καὶ ψευδοπροφῆται καὶ δώσουσιν σημεῖα καὶ τέρατα , ὥστε πλανῆσαι , εἰ δυνατόν , καὶ τοὺς ἐκλεκτούς 0 ·
τότε ἐάν τις ὑμῖν εἴπῃ ·
ἰδοὺ ὧδε ὁ Χριστός , ἢ ὧδε , μὴ πιστεύσητε 0 ·
ἰδοὺ ἐν τῇ ἐρήμῳ ἐστίν , μὴ ἐξέλθητε ·
ἰδοὺ ἐν τοῖς ταμιείοις , μὴ εἰσέλθητε , ταῦτα μὴ νοήσας ἐκεῖνος , ἔπεισε πολλοὺς τῶν ἀδελφῶν μετὰ γυναικῶν καὶ τέκνων εἰς συνάντησιν τῷ Χριστῷ ἐξελθεῖν εἰς τὴν ἔρημον , οἳ καὶ ἐπλανῶντο ἐν τοῖς ὄρεσιν καὶ ἐν ταῖς ὁδοῖς εἰκῇ πλαζόμενοι ·
ὥστε μικροῦ δεῖν ὡς λῃστὰς αὐτοὺς συλληφθέντας πάντας ὑπὸ τοῦ ἡγεμόνος ἀναιρεθῆναι , εἰ μὴ ἔτυχεν ἡ τούτου γυνὴ οὖσα πιστή , καὶ ὑπ αὐτῆς παρακληθεὶς κατέστειλε τὸ πρᾶγμα , ἵνα μὴ δι αὐτοὺς διωγμὸς πᾶσιν ἐπιγένηται 0 .
πόση αὐτῶν μωρία καὶ ἀπαιδευσία , ἵνα ἐν τῇ ἐρήμῳ πορευόμενοι τὸν Χριστὸν ζητῶσιν , ὃν τρόπον καὶ ἐπὶ Ἐλισαίου τοῦ προφήτου οἱ υἱοὶ τῶν προ φητῶν ἀναληφθέντα τὸν Ἠλίαν ἐπὶ τρεῖς ἡμέρας ἐν τοῖς ὄρεσιν ἐζή τουν 0 .
εἰπόντος οὖν τοῦ κυρίου , ὥσπερ ἡ ἀστραπὴ ἐξέρχεται ἀπὸ ἀνατολῶν καὶ φαίνεται ἕως δυσμῶν , οὕτως ἔσται ἡ παρουσία τοῦ υἱοῦ τοῦ ἀνθρώπου  ἐν τούτῳ σημαίνων ἑαυτὸν εὐδήλως καὶ προφανῶς μετὰ δυνάμεως καὶ δόξης πατρικῆς ἀπ οὐρανῶν μέλλειν παραγίνεσθαι  , οὗτοι ἐν τοῖς ὄρεσιν καὶ ἐν τῇ ἐρήμῳ αὐτὸν ἐζή τουν .
οὐ γὰρ οὕτως ἔσται ἡ δευτέρα αὐτοῦ παρουσία ὁποία ἡ πρώτη ἐγένετο .
τότε γὰρ ὡς εὐτελὴς ἄνθρωπος μόνον ἐφαίνετο , νυνὶ δὲ κριτὴς τοῦ παντὸς κόσμου παραγίνεται .
καὶ τότε μὲν παρεγένετο σῶσαι τὸν ἄνθρωπον , νῦν δὲ παραγίνεται κολάσαι πάντας ἁμαρτω λοὺς καὶ τοὺς εἰς αὐτὸν ἠσεβηκότας .
ταῦτα δὲ λέγομεν πρὸς στη ριγμὸν τῶν πιστῶν ἀδελφῶν , ἵνα μὴ προλαμβάνωσιν τὴν βουλὴν τοῦ θεοῦ , γινώσκων εἷς ἕκαστος ὅτι  ἐν  ᾗ ἂν ἡμέρᾳ ἐξέλθῃ ἐκ τοῦ κόσ μου τούτου ἤδη κέκριται ·
ἔφθασεν γὰρ ἐπ αὐτὸν ἡ συντέλεια .
ἕτερος δέ τις ἦν ὁμοίως ἐν τῷ Πόντῳ , καὶ αὐτὸς προ εστὼς ἐκκλησίας , εὐλαβὴς μὲν ἀνὴρ καὶ ταπεινόφρων , μὴ προσέχων δὲ ἀσφαλῶς ταῖς γραφαῖς , ἀλλὰ τοῖς ὁράμασιν οἷς αὐτὸς ἑώρα μᾶλλον ἐμπιστεύων .
ἐπιτυχὼν γὰρ ἐφ ἑνὶ καὶ δευτέρῳ καὶ τρίτῳ ἐνυπνίῳ , ἤρξατο λοιπὸν προλέγειν τοῖς ἀδελφοῖς ὡς προφήτης 0 ·
τόδε εἶδον καὶ τόδε μέλλει γίνεσθαι .
καὶ δήποτε πλανηθεὶς εἶπεν ·
γινώσκετε ἀδελφοί , ὅτι μετὰ ἐνιαυτὸν ἡ κρίσις μέλλει γίνεσθαι .
οἱ δὲ ἀκούσαντες αὐτοῦ προλέγοντος , ὡς ὅτι ἐνέστηκεν ἡ ἡμέρα τοῦ κυρίου , μετὰ κλαυθμῶν καὶ ὀδυρμῶν ἐδέοντο τοῦ κυρίου νυκτὸς καὶ ἡμέρας πρὸ ὀφθαλμῶν ἔχοντες τὴν ἐπερχομένην τῆς κρίσεως ἡμέραν .
καὶ εἰς τοσοῦτον ἤγαγεν φόβον καὶ δειλίαν τοὺς ἀδελφούς , ὥστε ἐᾶσαι αὐτῶν τὰς χώρας καὶ τοὺς ἀγροὺς ἐρήμους , τὰ τε κτήματα αὐτῶν οἱ πλείους κατεπώλησαν .
ὁ δὲ ἔφη αὐτοῖς ·
ἐὰν μὴ γένηται καθὼς εἶπον , μηκέτι μη δὲ ταῖς γραφαῖς πιστεύσητε , ἀλλὰ ποιείτω ἕκαστος ὑμῶν ὃ βούλεται .
τῶν δὲ προσδοκώντων μὲν τὸ ἀποβη σόμενον καὶ τοῦ ἐνιαυτοῦ πληρωθέντος , μηδενὸς δὲ ὧν ἐκεῖνος ἔλεγεν συμβάντος , αὐτὸς μὲν κατῃσχύνθη ὡς ψευσάμενος , αἱ δὲ γραφαὶ ἐφάνησαν ἀληθεύουσαι , οἱ δὲ ἀδελφοὶ εὑρέθησαν σκανδαλιζόμενοι , ὥστε λοιπὸν τὰς παρθένους αὐτῶν γῆμαι καὶ τοὺς ἄνδρας ἐπὶ τὴν γεωργίαν χωρῆσαι ·
οἱ δὲ εἰκῇ τὰ ἑαυτῶν κτήματα πωλήσαντες εὑρέθησαν ὕστερον ἐπαιτοῦντες .
ταῦτα συμβαίνει τοῖς ἰδιώταις καὶ ἐλαφροῖς ἀνθρώποις , ὅσοι ταῖς μὲν γραφαῖς ἀκριβῶς οὐ προσέχουσιν , ταῖς δὲ ἀνθρωπίναις παραδόσεσιν καὶ ταῖς ἑαυτῶν πλάναις καὶ τοῖς ἑαυτῶν ἐνυπνίοις καὶ μυθολογίαις καὶ λόγοις γραώδεσι μᾶλλον ἡδέως πείθονται .
καὶ γὰρ τοῖς υἱοῖς Ἰσραὴλ τὸ ὅμοιον συνέβη ·
τὸν μὲν τοῦ θεοῦ νόμον ἐξ ουθενοῦντες παρεγράφοντο , ταῖς δὲ τῶν πρεσβυτέρων παραδόσεσιν εὐαρεστοῦντες ὑπετάσσοντο .
καὶ νῦν δέ τινες τὰ ὅμοια τολμῶσιν προσέχοντες ὁράμασι ματαίοις καὶ διδασκαλίαις δαιμονίων καὶ ἐν σαββάτῳ τε καὶ κυριακῇ πολλάκις νηστείαν ὁρίζοντες , ἥνπερ ὁ Χριστὸς οὐχ ὥρισεν , ἵνα τὸ τοῦ Χριστοῦ εὐαγγέλιον ἀτιμάσωσιν .
ἐπεὶ οὖν τὰ τοῦ κυρίου ῥήματά ἐστιν ἀληθῆ , πᾶς δὲ ἄνθρωπος ψεύστης , καθὼς γέγραπται , ἴδωμεν εἰ καὶ ὁ ἀπόστολος Παῦλος σύμφωνός ἐστιν τοῖς τοῦ κυρίου ῥήμασιν 0 .
γράφων γὰρ πρὸς Θεσσαλονικεῖς καὶ παραινῶν τούτοις ἀεὶ μὲν γρηγορεῖν καὶ προσκαρ τερεῖν ταῖς εὐχαῖς , μηδέπω δὲ τὴν ἡμέραν τῆς κρίσεως προσδοκᾶν διὰ τὸ τὸν καιρὸν μήπω πεπληρῶσθαι , οὕτως ἔφη  πρὸς αὐτούς  ·
ἐρωτῶμεν δὲ ὑμᾶς , ἀδελφοί , ὑπὲρ τῆς παρουσίας τοῦ κυρίου , ἵνα μὴ θορυβῆσθε μή τε διὰ λόγου μή τε δι ἐπιστολῆς ὡς ἐξ ἡμῶν , ὡς ὅτι ἐνέστηκεν ἡ ἡμέρα τοῦ κυρίου , μή τις ὑμᾶς ἐξαπατήσῃ κατὰ μηδένα τρόπον 0 ·
ὅτι ἐὰν μὴ πρῶτον ἔλθῃ ἡ ἀποστασία καὶ ἀποκαλυφθῇ ὁ ἄνθρωπος τῆς ἁμαρτίας , ὁ υἱὸς τῆς ἀπωλείας , ὁ ἀντικείμενος καὶ ὑπεραιρόμενος ἐπὶ πάντα λεγόμενον θεὸν ἢ σέβασμα , ὥστε αὐτὸν εἰς τὸν ναὸν τοῦ θεοῦ καθίσαι , ἀποδεικνύντα ἑαυτὸν ὅτι ἐστὶν θεός 0 .
οὐ μνημονεύετε , ὅτι ἔτι ὢν πρὸς ὑμᾶς ταῦτα ἔλεγον ὑμῖν ;
καὶ νῦν τὸ κατέχον οἴδατε εἰς τὸ ἀποκαλυφθῆναι αὐτὸν ἐν τῷ ἑαυτοῦ καιρῷ .
τὸ γὰρ μυστήριον ἤδη ἐνεργεῖται τῆς ἀνομίας , μόνον ὁ κατέχων ἄρτι ἕως ἐκ μέσου γένηται ·
καὶ τότε ἀποκαλυφθήσεται ὁ ἄνομος , ὃν ὁ κύριος Ἰησοῦς ἀνελεῖ τῷ πνεύματι τοῦ στόματος αὐτοῦ καὶ καταργή σει τῇ ἐπιφανείᾳ τῆς παρουσίας αὐτοῦ , οὗ ἐστιν ἡ παρουσία κατ  ἐνέργειαν τοῦ σατανᾶ .
τίς οὖν ἐστιν ὁ κατέχων ἕως ἄρτι , ἀλλ ἢ τὸ τέταρτον θηρίον , οὗ μετατεθέντος καὶ ἐκ μέσου γεναμένου ἐλεύσεται ὁ πλάνος ;
ἀλλὰ πάντως ζητεῖς περίεργος ὢν πόσα ἔτη περιλείπεται τῷ θηρίῳ , ἵνα μεταρθῇ , μὴ νοῶν , ὅτι ταῦτα ζητῶν ἑαυτῷ τὸν κίνδυνον ἐπιζητεῖς καὶ τάχιον τὴν κρίσιν ἰδεῖν ἐπιθυμεῖς .
οὐαὶ γάρ , φησίν , οἱ ἐπιθυμοῦντες τὴν ἡμέραν κυρίου , καὶ αὕτη ἐστὶν σκότος καὶ οὐ φῶς 0 .
ὃν τρόπον ἐάν τις ἐκφύγῃ ἀπὸ προσώπου λέοντος , καὶ ἀπαντήσῃ αὐτῷ ἄρκος , καὶ εἰσπηδήσῃ εἰς τὸν οἶκον αὐτοῦ , καὶ ἀπερείσῃ τὰς χεῖρας αὐτοῦ εἰς τὸν τοῖχον καὶ δάκῃ αὐτὸν ὄφις .
οὐχὶ τοιαύτη ἡ ἡμέρα τοῦ κυρίου σκότος καὶ οὐ φῶς 0 ;
καὶ γνόφος οὐκ ἔχων φέγγος 0 ;
τί δέ σοι καὶ τοὺς χρόνους περιεργάζεσθαι καὶ τὴν ἡμέραν τοῦ κυρίου ἐπιζητεῖν , ὁπότε ἀπέκρυψεν ἀφ ἡμῶν ταύτην ὁ σωτήρ 0 ;
εἰπέ μοι , εἰ γινώσκεις τὴν ἡμέραν τῆς ἐξόδου σου , ἵνα τὴν συντέλειαν τοῦ παντὸς κόσμου πολυπραγμονήσῃς ;
εἰ μὴ γὰρ ἐμα κροθύμει ὁ θεὸς ἐφ ἡμῖν διὰ τὴν ὑπερβάλλουσαν αὐτοῦ εὐσπλαγχνίαν , πάλαι ἂν τὰ πάντα ἐξήλειπτο .
ἀνάγνωθι τὸ εἰρημένον  καὶ  ὑπὸ Ἰωάννου ἐν τῇ ·
καὶ εἶδον τὰς ψυχὰς τῶν πεπελεκισ μένων διὰ τὸ ὄνομα Ἰησοῦ ὑποκάτω τοῦ θυσιαστηρίου καὶ ἐβόησαν πρὸς τὸν θεόν καὶ εἶπαν ·
ἕως πότε , κύριε ὁ θεὸς ἡμῶν , οὐ κρίνεις καὶ ἐκδικεῖς τὸ αἷμα ἡμῶν ἀπὸ τῶν κατοικούντων ἐπὶ τῆς γῆς ;
καὶ ἐδόθησαν αὐτοῖς στολαὶ λευκαὶ καὶ ἐρρέθη αὐτοῖς , ἵνα περιμείνωσιν ἔτι χρόνον μικρόν , ὅπως καὶ οἱ σύνδουλοι αὐτῶν πληρώσωσιν τὴν μαρτυρίαν αὐτῶν οἱ μέλλοντες ἀποκτέννεσθαι ὡς καὶ αὐτοί 0 .
εἰ οὖν τοῖς μάρτυσιν προσετάγη μακροθυμεῖν , οἵτινες τὸ ἴδιον αἷμα ὑπὲρ τοῦ Χριστοῦ ἐξέχεαν διὰ τί καὶ σὺ οὐ μακροθυμεῖς , ἵνα καὶ ἕτεροι σωθῶσιν καὶ ὁ ἀριθμὸς τῶν κλητῶν καὶ ἁγίων πληρωθῇ ;
ἵνα δὲ μη δὲ ἐν τούτῳ ἀναπόδεικτον καταλείψωμεν τὸ προκείμενον διὰ τὸ λίχνον εἶναι τὸν ἄνθρωπον , ἀναγκαζόμενοι ὃ μὴ ἔξεστιν εἰπεῖν παρὰ βίαν λέγομεν .
οἱ γὰρ χρόνοι ἀπὸ καταβολῆς κόσμου καὶ ἀπὸ Ἀδὰμ καταριθμούμενοι εὔδηλα ἡμῖν παριστῶσι τὰ ζητούμενα .
ἡ γὰρ πρώτη παρουσία τοῦ κυρίου ἡμῶν ἡ ἔνσαρκος , ἐν ᾗ γεγέννηται ἐν Βηθλεέμ , πρὸ τεσσάρων νωνῶν ἀπριλίων ἐγένετο  πρὸ ὀκτὼ καλανδῶν ἰανουαρίων ,  ἡμέρᾳ τετράδι , βασιλεύοντος Αὐγούστου τεσσαρακοστὸν καὶ δεύτερον ἔτος , ἀπὸ δὲ Ἀδὰμ πεντα κισχιλιοστῷ καὶ πεντακοσιοστῷ ἔτει ·
ἔπαθεν δὲ τριακοστῷ  τρίτῳ  ἔτει πρὸ ὀκτὼ καλανδῶν ἀπριλίων , ἡμέρᾳ παρασκευῇ , πεντε και δεκάτῳ ἔτει Τιβερίου καίσαρος , ὑπατεύοντος Ῥούφου καὶ Ῥουβελλίωνος  καὶ Γαΐου καίσαρος τὸ τέταρτον καὶ Γαΐου Κεστίου Σατορνίνου  .
δεῖ οὖν ἐξ ἀνάγκης τὰ ἑξακισχίλια ἔτη πληρωθῆναι , ἵνα ἔλθῃ τὸ σάββατον ἡ κατάπαυσις , ἡ ἁγία ἡμέρα , ἐν ᾗ κατέ παυσεν ὁ θεὸς ἀπὸ πάντων τῶν ἔργων αὐτοῦ , ὧν ἤρξατο ποιεῖν .
τὸ σάββατον τύπος ἐστὶν καὶ εἰκὼν τῆς μελλούσης βασιλείας τῶν ἁγίων , ἡνίκα συμβασιλεύσουσιν τῷ Χριστῷ , παραγινομένου αὐτοῦ ἀπ  οὐρανῶν , ὡς  καὶ  Ἰωάννης ἐν τῇ αὐτοῦ διηγεῖται .
ἡμέρα γὰρ κυρίου ὡς χίλια ἔτη 0 .
ἐπεὶ οὖν ἐν ἓξ ἡμέραις ἐποίησεν ὁ θεὸς τὰ πάντα , δεῖ τὰ ἑξακισχίλια ἔτη πληρωθῆναι ·
οὐδέπω γὰρ πεπλήρωνται , ὡς Ἰωάννης λέγει ·
οἱ πέντε ἔπεσον , ὁ  δὲ  εἷς ἔστιν , τουτ έστιν ὁ ἕκτος , ὁ ἄλλος οὔπω ἦλθεν , τὸν ἄλλον δὲ λέγων τὸν ἕβδομον διηγεῖται , ἐν ᾧ ἔσται ἡ κατάπαυσις .
πῶς μοι ἀποδείξεις εἰ πεντα κισχιλιοστῷ καὶ πεντακοσιοστῷ ἔτει ἐγεννήθη ὁ σωτήρ ;